五月十日與呂仲甫周邠僧惠勤惠思清順可久惟肅義詮同泛湖游北山
作者：蘇軾
朝代：宋

paragraphs: 三吳雨連月，湖水日夜添。
尋僧去無路，瀲瀲水拍檐。
駕言徂北山，得與幽人兼。
清風洗昏翳，晚景分穠纖。
縹緲朱樓人，斜陽半疏簾。
臨風一揮手，悵焉起遐瞻。
世人騖朝市，獨向溪山廉。
此樂得有命，輕傳神所殲。